Челси с изненадващи трансферни цели в нападение - Футбол свят - Англия - Gong.bg
25 октомври 2019, 17:06
Отборът на Челси ще се опита да привлече някой измежду нападателят на Борнемут Калъм Уилсън и този на РБ Лайпциг Тимо Вернер през зимния трансферен прозорец.
На върха на нападението на "сините" Тами Ейбрахам се справя отлично от началото на сезона, записвайки цели 8 гола в първите 9 мача от Висшата лига за отбора. Въпреки това мениджърът Франк Лампард ще иска засилване на конкуренцията на върха на атаката.
Оливие Жиру е изразил желанието си да напусне отбора през зимата, след като получава твърде малко игрово време от началото на кампанията. Това оставя Мичи Бачуай като единствената друга опция на върха на нападението на отбора.
Вернер и Уилсън са смятани за най-вероятните цели пред Лампард и щаба му. Германският стрелец подписа наскоро нов договор с Лайпциг със срок до 2023-та, което може сериозно да затрудни евентуална сделка.
На "Стамфорд Бридж" са уверени, че досегашното трансферно ембарго ще бъде вдигнато навреме за началото на зимния трансферен прозорец.
23 октомври 2019, 20:05
Челси Калъм Уилсън Тимо Вернер